
Către,
BIROUL PERMANENT
AL CAMEREI DEPUTAȚILOR
Vă înaintăm, alăturat, RAPORTUL asupra propunerii legislative pentru modificarea şi completarea Legii nr.21/1991 a cetăţeniei române, republicată, trimis Comisiei juridice, de disciplină şi imunităţi cu adresa nr. Plx  193 din 11 aprilie 2018.

În raport cu obiectul și conținutul său, proiectul de lege face parte din categoria legilor organice.
                                                  PREŞEDINTE


                         
                                         Laura Cătălina Vicol Ciorbă

RAPORT

asupra propunerii legislative pentru modificarea şi completarea Legii nr.21/1991 a cetăţeniei române, republicată
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţii a fost sesizată, spre dezbatere în fond, cu propunerea legislativă pentru modificarea şi completarea Legii nr.21/1991 a cetăţeniei române, republicată, trimis cu adresa nr. Plx 193 din 10 aprilie 2018 şi înregistrat cu nr.4c-13/313 din 11 aprilie 2018.

Senatul, în calitate de primă Cameră sesizată, a respins propunerea legislativă ca în ședința din data de 3 aprilie 2018.
Conform dispoziţiilor art.75 alin.(1) din Constituţia României, republicată şi ale art. 91 alin. (9) pct.2 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Propunerea legislativă are ca obiect de reglementare completarea Legii nr.21/1991, în sensul acordării cetăţeniei române, la cerere, persoanelor care îşi asumă în mod liber identitatea culturală română, persoanele de origine română şi cele aparţinând filonului lingvistic şi cultural românesc, care locuiesc în afara frontierelor României, indiferent de modul în care aceştia sunt apelaţi.

Consiliul Legislativ, conform adresei înregistrată cu nr.975 din 15 noiembrie 2017, a avizat negativ propunerea legislativă.

Comisia pentru drepturile omului, culte şi problemele minorităţilor naţionale a avizat negativ propunerea legislativă, în ședința din ziua de 17 aprilie 2018.
Comisia pentru comunităţile de români din afara graniţelor ţării a avizat favorabil propunerea legislativă, în ședința din ziua de 24 aprilie 2018, cu amendament admis, prevăzute în Anexa la aviz.
Comisia pentru administraţie publică şi amenajarea teritoriului a avizat negativ propunerea legislativă, în ședința din ziua de 8 mai 2018.
Guvernul prin punctele de vedere transmise prin adresele înregistrate cu nr.4290/ 17.04.2018, respectiv nr. 1804/17.03.2021, nu susține adoptarea propunerii legislative.
În conformitate cu prevederile art.62 și art.129 alin.(1) din Regulamentul Camerei Deputaţilor, republicat, cu modificările și completările ulterioare, membrii Comisiei juridice, de disciplină şi imunităţi au examinat propunerea legislativă în ședința desfășurată în sistem mixt, în data de 22 martie 2022. 
La lucrările Comisiei juridice, de disciplină şi imunităţi deputaţii au fost prezenţi conform listei de prezenţă.
În urma examinării propunerii legislative şi a opiniilor exprimate, deputaţii prezenţi la lucrări au hotărât, cu unanimitate voturilor deputaților prezenți, respingerea propunerii legislative pentru modificarea şi completarea Legii nr.21/1991 a cetăţeniei române, republicată.
În raport cu obiectul şi conţinutul său, proiectul de lege face parte din categoria legilor organice.


PREȘEDINTE                                                                 SECRETAR

            Laura-Cătălina Vicol Ciorbă                                         Diana Olivia Morar

